CELEX: 32011R0875
Language: mt
Date: 2011-08-31 00:00:00
Title: Regolament ta’ Implimentazzjoni tal-Kummissjoni (UE) Nru 875/2011 tal- 31 ta’ Awwissu 2011 dwar il-klassifikazzjoni ta' ċerti prodotti fin-Nomenklatura Magħquda

2.9.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 227/9
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 875/2011
      tal-31 ta’ Awwissu 2011
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ ta' oġġetti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna nru (2), minħabba r-raġunijiet stabbiliti fil-kolonna nru (3) ta' dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (2).
               
            
                  (5)
               
               
                  Il-miżuri previsti f'dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella kif tidher fl-Anness għandhom ikunu kklassifikati fin-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tkun tista' tibqa’ tiġi invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jkun jorbot fit-totalità tiegħu, u huwa direttament applikabbli fl-Istati Membri kollha.
         Magħmul fi Brussell, il-31 ta’ Awwissu 2011.
         
            
               Għall-Kummissjoni, f'isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     Kodiċi tan-NM
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Kaxxa għall-taħt l-ilma għall-kameras diġitali magħmula fil-parti l-kbira minn plastik skont it-tifsira tan-Nota nru 1 tal-Kapitolu 39.
                     Il-prodott jikkonsisti f’żewġ nofsijiet trasparenti li huma mgħammra b’buttuni li huma operati manwalment, buttuni ta’ kontroll u ta’ tħaddim magħmulin mill-metall, u kwadri b’qafliet magħmulin mill-plastik. Tista’ tkun mgħammra wkoll bi skrin kontra r-riflessjoni, montatura u maqbad tal-idejn ieħor.
                     Il-kaxxa li hija reżistenti għall-ilma għandha ħofra fil-parti ta’ quddiem fejn titpoġġa l-lenti, li tikkonsisti f’tieqa tal-ħġieġ u dawra tal-metal b’kamin intern għal lentijiet anċillari. Fuq wara hemm spażju kkuttunat għall-viewfinder tal-kamera.
                     Il-prodott huwa maħsub biex iżomm fih kamera diġitali sħiħa u jippermetti li l-kamera tintuża f’ambjenti umdi jew li fihom it-trab.
                     (Ara ritratti 1 u 2) (*)
                     
                  
                  
                     3926 90 97 
                  
                  
                     Il-klassifikazzjoni hija ddeterminata mir-Regoli Ġenerali 1, 3 (b) u 6 għall-interpretazzjoni tan-Nomenklatura Magħquda, Nota 1 tal-Kapitolu 39 kif ukoll bil-kliem tal-kodiċijiet NM 3926 , 3926 90  u 3926 90 97 .
                     Il-klassifikazzjoni taħt l-intestatura 4202  bħala kaxxa għal kamera hija eskluża. Il-kaxxi tal-kameri huma inklużi fl-intestatura 4202 . Madankollu, il-kaxxa għal taħt l-ilma mhijiex sempliċement kontenitur għal kameras diġitali iżda prodott b'funzjoni partikolari. Minħabba l-preżenza ta’ buttuni u buttuni ta’ kontroll u ta’ tħaddimil-prodott m’għandux jitqies bħala kontenitur.
                     Il-klassifikazzjoni taħt l-intestatura 8529  hija eskluża minħabba li, minkejja li l-oġġett huwa aċċessorju ta’ kamera, ma jistax jitqies bħala parti ta’ kamera diġitali minħabba li mhuwiex essenzjali għall-funzjonament ta’ kamera diġitali.
                     Il-klassifikazzjoni taħt l-intestaturi 9006  jew 9007  skont in-Nota 2 (b) tal-Kapitolu 90 hija eskluża wkoll minħabba li dawk l-intestaturi jkopru l-kameras fotografiċi u ċinematografiċi tradizzjonali, mhux kameras diġitali.
                     Il-prodott jikkonsisti f’materjali differenti u għalhekk għandu jiġi kklassifikat skont il-materjal kostitwenti li jagħti lill-prodott il-karattru essenzjali tiegħu, skont ir-Regola Ġenerali 3 (b).
                     Minħabba li l-plastik jagħti lill-prodott il-karattru essenzjali tiegħu, dan għandu għalhekk jiġi kklassifikat taħt l-intestatura 3926  bħala artikoli oħra magħmulin mill-plastik tal-kodiċi NM 3926 90 97 .
                  
               
            
         
                     
                        
                  
                  
                     
                        
                  
               
                     Ritratt 1
                  
                  
                     Ritratt 2
                  
               
            (*)  Ir-ritratti qegħdin hemm biss għal raġunijiet ta' informazzjoni.